Trolejbusu satiksme Tallinā

Trolejbusu satiksme Tallinā ir slēgta sabiedriskā transporta sistēma Igaunijas galvaspilsētā, kas nodrošināja pasažieru pārvadājumus Tallinas pilsētas robežās. Pārvadājumus ar trolejbusiem veica pašvaldības uzņēmums "Tallinna Linnatranspordi AS". Visus maršrutus apkalpoja viens tolejbusu parks. Trolejbusu satiksme Tallinā atklāta 1965. gada 11. jūlijā, līdz ar to Tallina bija pēdējā Padomju Savienības galvaspilsēta, kurā tika atklāta trolejbusu satiksme. No 2024. gada 1. novembra, sakarā ar kontakttīkla un ritošā sastāva novecošanu, trolejbusu kustība tika pārtraukta.

Slēgšanas brīdī Tallinā bija četras trolejbusu līnijas un tajās pavisam brauc 53 trolejbusi, no kuriem lielākā daļa ir Solaris ražotie trolejbusi (25 Solaris Trollino 12 un 12 Solaris Trollino 18). Agrāk izmantoja arī ЗиУ-5, Škoda 9Tr, Ikarus 280.93, Ikarus 415.T1, Ikarus 412.82, ЮМЗ Т1, Škoda 14Tr un Škoda 15Tr trolejbusu modeļus.

 Trolejbusu maršruti 
 Bijušie maršruti 
Nr.SākumsBeigasPapildinformācija 1 Mustamē Universālveikals Kaubamaja Atklāts 1965. gada 6. jūlijā. No 2024. gada 1. novembra aizstāts ar 81. autobusu maršrutu. 2 Mustamē Estonia 2012. gada 31. novembrī tika aizvietots ar 24. un 24A. autobusu maršrutu. 3 Mustamē Universālveikals Kaubamaja Atklāts 1969. gada 11. jūlijā. No 2024. gada 1. novembra aizstāts ar 83. autobusu maršrutu. 4 Keskuse iela Baltijas stacija Atklāts 1970. gadā. No 2024. gada 1. novembra aizstāts ar 84. autobusu maršrutu. 5 Mustamē Baltijas stacija Atklāts 1971. gada 25. augustā. No 2024. gada 1. novembra aizstāts ar 85. autobusu maršrutu. 6 Veike-Eismē Universālveikals Kaubamaja 2015. gada 31. decembrī aizstāts ar 42. autobusu maršrutu. 7 Veike-Eismē Baltijas stacija 2015. gada 31. decembrī aizstāts ar 43. autobusu maršrutu. 8 Veike-Eismē Brīvības laukums 2000. gada 31. martā aizstāts ar 22. autobusu maršrutu. 9 Keskuse iela Kopli 2017. gada 1. maijā aizstāts ar 72. autobusu maršrutu.

 Attēlu galerija 

 Skatīt arī 
 Autobusu satiksme Tallinā
 Tramvaju satiksme Tallinā

 Atsauces 

 Ārējās saites 
 www.tallinnlt.ee
 transphoto.ru - Informācija un attēli par Tallinas sabiedrisko transportu

Kategorija:Sabiedriskais transports Tallinā